OpenLLM-France/wikimedia huggingface dataset:
# El casamiento engañoso

El casamiento engañoso és una de les Novelas ejemplares de Miguel de Cervantes.

## Argument

L'alferes Campuzano surt coixejant de l'hospital en molt mal estat i es troba amb un amic que queda molt impactat pel seu estat. Li pregunta què li passa i l'alferes li respon que la malaltia va ser causada per una dona amb la qual s'havia casat. L'amic s'emporta el militar a casa seva perquè li expliqui tota la història amb més detall.
Comença una narració en primera persona per part de l'alferes. Havent dinat en una posada, una dama amb la cara coberta amb un vel s'asseu al seu costat. L'home se sent seduït per la dona misteriosa, que havia mostrat només les mans, molt blanques, i es va negar a descobrir el seu rostre. Davant la insistència de l'alferes, la senyora li diu que la faci seguir per un criat fins a casa seva, i així li podrà veure la cara. Així ho fa Campuzano, i finalment contempla el rostre de la dona, que és bella, encara que no enlluernadora. L'alferes conversa molt amb la dona, i sovint va a casa seva, però ella es nega a entregar-se sense matrimoni. Ambdós decideixen unir els seus béns, la casa gran de la dona i algunes joies d'or que l'alferes tenia, i es casen.
Durant una setmana, l'home gaudeix de tots els plaers del casament, però un dia, arriba una altra dona, acompanyada per un home, dient que és la veritable senyora de la casa. L'esposa de l'alferes diu que aquesta dona és amiga seva, que vol enganyar l'home dient que totes aquelles pertinences són seves, per convèncer-lo que es casi amb ella. L'alferes finalment accepta el joc, a contracor, i es queden a casa d'una altra amiga de l'esposa. Quan la seva dona surt a veure com va el suposat engany, l'amfitrió explica a l'alferes tota la veritat: la seva dona no era l'autèntica mestressa de la casa, sinó la suposada amiga.
Desesperat, l'home va a l'església a resar i dormir. Quan torna, les seves joies han estat robades, i la seva dona ha fugit. En aquest punt la narració en primera persona s'interromp. L'alferes diu que no lamenta el robatori de les joies, i explica al seu amic, que està molt sorprès, que totes eren falses. Però la història no acaba aquí: el tinent diu que encara té una cosa més espantosa per explicar.
Impulsat pel seu amic curiós, afirma haver sentit conversar els cadells que vigilaven l'hospital. El seu amic creu que s'ha tornat boig, però l'alferes diu que està tan segur d'allò que va sentir que ho va anotar en un paper. Agafa les notes i comença a llegir. I aquí aquesta novel·la s'enllaça amb la darrera: El coloquio de los perros.

## Enllaços externs

* Text complet de El casamiento engañoso del Centro Virtual Miguel de Cervantes
# Characidium longum

Characidium longum és una espècie de peix de la família dels crenúquids i de l'ordre dels caraciformes.

## Hàbitat

Viu en zones de clima tropical.

## Distribució geogràfica

Es troba a Sud-amèrica: Veneçuela.

## Referències

* ↑ uBio (anglès)
* ↑ Reinhardt, J. T. 1867. Om trende, formeentligt ubeskrevne fisk af characinernes eller Karpelaxenes familie. Overs. Kgl. Danske Vidensk. Selsk. Forhand. (Kjøbenhavn) 1866: 49-68, Pls. 1-2.
* ↑ BioLib (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Buckup, P.A. 1993. Review of the characidiin fishes (Teleostei: Characiformes), with descriptions of four new genera and ten new species. Ichthyol. Explor. Freshwat. 4(2):97-154.
* Buckup, P.A. 2003. Crenuchidae (South American darters). p. 87-95. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Taphorn, D.C., C.G. Montaña i P. Buckup 2006. Characidium longum (Characiformes: Crenuchidae), a new fish from Venezuela. Zootaxa 1247:1-12.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Characidium longum». Catalogue of Life. (anglès) (anglès)
# Jasem Bahman

Jasem Bahman (Kuwait, 15 de febrer de 1958) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Qadsia SC.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ «FIFA profile». Arxivat de l'original el 2015-02-02. [Consulta: 24 maig 2021].
* ↑ Jasem Bahman a National-Football-Teams.com (anglès)
# Chuan-Chih Hsiung

Chuan-Chih Hsiung (xinès gan: 熊全治) (Districte de Xinjian, 15 de febrer de 1915 - Needham, 6 de maig de 2009), a vegades transliterat com Xiong Quanzhi, va ser un matemàtic xinès establert als Estats Units.

## Vida i Obra

Hsiung va néixer a Shefong (Xingfu) una petita població a la vora de Nanchang (Jiangxi, Xina), fill d'un professor de matemàtiques a l'institut de secundària de Nanchang. En acabar els estudis secundaris a l'escola del seu pare, va estudiar matemàtiques a la universitat de Zhejiang, en la qual es va graduar el 1936, essent deixeble de Su Buqing. El 1937 va esckatar la Segona Guerra sino-japonesa que va impedir que Hsiung pogués anar a estudiar als Estats Units com era el seu desig. El 1942, va demostrar amb el seu col·lega Fu Traing Wang que només es poden construir tretze polígons convexos amb les peces del tangram. També va anar publicant articles de geometria diferencial i topologia que van impresionar el catedràtic de la universitat Estatal de Michigan, Vernon Guy Grove, qui el va atraure a fer el doctorat i, el 1946, va començar la recerca a Michigan, obtenint el doctorat el 1948.
Des de 1948 fins a 1950 va ser professor de la universitat de Wisconsin-Madison i, després de breus estances a les universitats Harvard i Northwestern, va ser contractat el 1952 per la universitat de Lehigh (Pennsilvània) on va romandre fins que va passar a ser professor emèrit el 1984.
Hsiung va publicar set llibres i un centenar d'articles científics sobre geometria diferencial i temes connexos. Entre els llibres destaca la seva introducció al tema, A First Course in Differential Geometry (1981), per la seva claredat i rigor expositius.
Hsiung és recordat sobre tot per haver estat el fundador i, durant molts anys, editor de la revista Journal of Differential Geometry.

## Referències

* ↑ Hsiung, 2001, p. xi.
* 1 2 3 Hsiung, 2001, p. 683.
* ↑ Castellar, 2001, p. web.
* ↑ Hsiung, 2001, p. 685.
* ↑ Hsiung, 2001, p. 685-692.
* ↑ Griffiths, 1982, p. 438.
* ↑ Hsiung, 2001, p. 684.

## Bibliografia

* Griffiths, H.B. «A first course in differential geometry, by Chuan-Chih Hsiung» (en anglès). The Mathematical Gazette, Vol. 66, Num. 438, 1982, pàg. 331-332. DOI: 10.2307/3615543. ISSN: 0025-5572.
* Hsiung, Chuan-Chih. Selected Papers of Chuan-Chih Hsiung (en anglès). World Scientific, 2001. ISBN 978-981-28-1061-8.

## Enllaços externs

* O'Connor, John J.; Robertson, Edmund F. «Chuan-Chih Hsiung» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Castellar, Vicent. «Figures convexes». Universitat de València, 2001. [Consulta: 12 agost 2022]. (català)
# Fačkov

Fačkov és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1351.
# Dzhuluïta

La dzhuluïta és un mineral de la classe dels òxids, que pertany al grup de la bitikleïta. En ser descoberta va ser anomenada bitikleïta-(SnFe), però segons la nova nomenclatura del supergrup dels granats no s'han d'utilitzar els sufixos per anomenar minerals d'aquest supergrup. El nom es va canviar a l'actual, rebent-lo del mont Dzhuluite, situat a prop de la localitat tipus.

## Característiques

La dzhuluïta és un òxid de fórmula química Ca₃SbSnFe₃$^{3+}$O₁₂. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema isomètric.

## Formació i jaciments

Va ser descoberta al mont Lakargi, dins la caldera Verkhnechegemskaya, a la república Kabardino-Balkària (Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Dzhuluite» (en anglès). Mindat. [Consulta: 22 novembre 2019].
# Eagle (Wisconsin)

Eagle és una població dels Estats Units a l'estat de Wisconsin. Segons el cens del 2000 tenia 1.707 habitants.

## Demografia

Segons el cens del 2000, Eagle tenia 1.707 habitants, 592 habitatges, i 468 famílies. La densitat de població era de 519 habitants per km².
Dels 592 habitatges en un 0% hi vivien nens de menys de 18 anys, en un 71,3% hi vivien parelles casades, en un 4,6% dones solteres, i en un 20,8% no eren unitats familiars. En el 17,1% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,28.
Per edats la població es repartia de la següent manera: un 31,6% tenia menys de 18 anys, un 6,2% entre 18 i 24, un 38% entre 25 i 44, un 17,6% de 45 a 60 i un 6,6% 65 anys o més.
L'edat mediana era de 33 anys. Per cada 100 dones de 18 o més anys hi havia 97,1 homes.
La renda mediana per habitatge era de 58.207 $ i la renda mediana per família de 62.500 $. Els homes tenien una renda mediana de 41.711 $ mentre que les dones 27.500 $. La renda per capita de la població era de 21.975 $. Aproximadament l'1,4% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Eagle». American Fact Finder. Oficina del Cens dels Estats Units, 12-01-2010.
Viccionari
# Characidium lauroi

Characidium lauroi és una espècie de peix de la família dels crenúquids i de l'ordre dels caraciformes.

## Morfologia

* Els mascles poden assolir 7,1 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Paraíba do Sul al Brasil.

## Referències

* ↑ uBio (anglès)
* ↑ Reinhardt, J. T. 1867. Om trende, formeentligt ubeskrevne fisk af characinernes eller Karpelaxenes familie. Overs. Kgl. Danske Vidensk. Selsk. Forhand. (Kjøbenhavn) 1866: 49-68, Pls. 1-2.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Buckup, P.A. 1993. Review of the characidiin fishes (Teleostei: Characiformes), with descriptions of four new genera and ten new species. Ichthyol. Explor. Freshwat. 4(2):97-154.
* Buckup, P.A. 2003. Crenuchidae (South American darters). p. 87-95. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Characidium lauroi». Catalogue of Life. (anglès) (anglès)
# Inocencio María Yéregui

Inocencio María Yéregui Goichea (Montevideo, 28 de juliol de 1833 – ibídem, 1 de febrer de 1890) va ser un sacerdot catòlic uruguaià i el segon bisbe de Montevideo entre 1881 i 1890.

## Biografia

Nascut a Montevideo, Yéregui era fill de pare basc i mare argentina. El 1858 va ser nomenat sacerdot a Buenos Aires.

## Referències

* ↑ Família Morquio-Yéregui
* ↑ Mons. Inocencio M. Yéregui (Catholic Hierarchy)
* ↑ Associació Uruguaiana d'Educació Catòlica Arxivat 2012-02-07 a Wayback Machine. (castellà)

## Enllaços externs

* Cercle Catòlic d'Obrers de l'Uruguai - Història (castellà)
* Bisbes i arquebisbes de Montevideo Arxivat 2008-02-16 a Wayback Machine. (castellà)
# HSH

HSH té els següents significats:
* HSH Nordbank (de l'acrònim en alemany d'Hamburgisch-Schleswig-Holsteinische), banc comercial alemany amb seu a Hamburg
* HSH Nordbank Arena, estadi del club de futbol Hamburger SV d'Hamburg (Alemanya), esponsoritzat per l'entitat anterior
* Midó hidrogenat hidrosilat (del seu nom en anglès Hydrogenated Starch Hydrolysate), mescla de polialcohols usada com a substitutiu del sucre
# Dzieci z Leningradzkiego

Dzieci z Leningradzkiego (en polonès literalment «els nens de leningradsky») és un pel·lícula de curtmetratge documental polonesa de 2005 sobre els d'infants sense llar que viuen a l'estació de tren de Leningradski de Moscou. Dirigida per Hanna Polak i Andrzjei Celinski, va ser nominada a l'Oscar al millor curtmetratge documental.

## Sinopsi

Un text a l'inici de la pel·lícula afirma que des de la caiguda de la Unió Soviètica, entre 1 i 4 milions de nens russos han quedat sense llar i uns 30.000 d'ells viuen al voltant de les estacions de tren de Moscou. La pel·lícula segueix un grup de nens d'entre 8 i 14 anys durant la seva vida diària a l'estació de trens de Leningradski.
Un nen, Mixa, diu que el seu pare no el va acceptar com a fill, així que el van portar a un orfenat als dos anys. Roma, que té 12 anys, va apunyalar al seu pare dues vegades a l'estómac perquè els seus pares s'emborratxaven i el pegaven i una noia de 14 anys, Yula, recorda com va ser violada als onze anys, però la seva mare va acceptar diners en lloc d'anar a judici i es va drogar, després de la qual cosa Yula va marxar de casa. Sergiozha i els seus germans busquen refugi a les canonades d'aigua calenta de les clavegueres durant l'hivern mentre d'altres dormen als trens o a l'estació.
La majoria de les noies i alguns dels nois es prostitueixen per guanyar diners per aconseguir menjar, roba i cola. Tots ells són addictes a esnifar cola, beuen vodka durant el dia i de vegades dormen en cases buides. Un policia colpeja un nen jove i li llença una ampolla de cola al cap i a la cara. Els nens escullen baralles amb adults sense sostre a qui menyspreen i anomenen vagabunds. Expliquen que un altre nen va ser violat i assassinat i com els policies els van colpejar i els van retenir durant 48 hores encara que no hi tenien res a veure.
Una de les darreres escenes mostra l'emotiu funeral d'una jove, Tània, que va morir per una sobredosi de cola un dia abans del seu catorze aniversari. La pel·lícula es tanca amb Mixa, de 13 anys, dient: «Déu creu en la gent i els ajuda. Estima tothom, fins i tot la gent dolenta, no només els russos. Fins i tot estima els txetxens. Però sobretot, estima els nens».

## Referències

* ↑ «NY Times: The Children of Leningradsky» (en anglès). NYTimes.com, 2009. Arxivat de l'original el 2009-06-08. [Consulta: 7 desembre 2008].
* 1 2 Sanchez, Miquel. «Capitalism: A global system» (en anglès). Modern Times Review, 15-11-2022. [Consulta: 8 juliol 2024].
* ↑ «Children of Leningradsk - Press» (en anglès). Arxivat de l'original el 2019-09-09.
# El Serradell (Sales de Llierca)

El Serradell és una masia situada al municipi de Sales de Llierca, a la comarca catalana de la Garrotxa.

## Referències

* ↑ Nomenclàtor oficial de toponímia major de Catalunya (2003), pàg. 580.
# Christoph Preuß

Christoph Preuß és un exjugador alemany de futbol. Va començar la seua carrera futbolística en l'equip de TSV Großen-Linden. Jugà en la Bundesliga al Eintracht Frankfurt, Bayer Leverkusen i VfL Bochum.

## Referències

* ↑ «Preuß, Christoph» (en alemany). kicker.de. [Consulta: 31 desembre 2012].
# Jaume Botellas Bisbal

Jaume Botellas Bisbal (Ciutat de Mallorca, segle XVII-Lloseta, Mallorca, 1730). Sacerdot, autor dramàtic, poeta i cronista.

## Biografia

Eclesiàstic. Beneficiat de la Seu, permutà el lloc amb el de beneficiat de l'església parroquial d'Inca. Primer vicari de l'església de Lloseta, càrrec que mantingué durant 19 anys. Morí a Lloseta el 7 de febrer de 1730 i fou sepultat a la capella de Sant Josep.

## Obra

Deixà tres obres manuscrites i tres impreses. Les tres obres manuscrites són:
* Un epigrama llatí que es posà al front de l'obra "Amenissimum Parnasi" del P. Tomàs Barceló.
* Una història de la invenció de la imatge de la Mare de Déu de Lloseta, amb notícies del seu temps sobre el culte de l'església, obra de la qual es va servir Fra Gaietà de Mallorca en la seva obra "Loseta ilustrada".
* Una història sobre la invenció de la Mare de Déu de Lluc, els seus miracles i el curs de la seva devoció, sota el títol de "El patrocinio universal del Reino de Mallorca" (1728).
Les obres impreses són:
* El prodigio de ambos amores. Vida y hechos del ínclito doctor y mártir el B. Raimundo Lulio. Comedia nueva en tres actos y en verso, dedicada a los magníficos jurados del Reino. Ciutat de Mallorca: Impremta de Melcion Guasp, 1701.
* Fiesta particular que hicieron los gremios de esta Ciudad de Mallorca el dia 12 de octubre de 1706 después de las muchas que se celebraron `por la deseada y feliz entrega de este Reino al católico y augusto monarca de las Españas Carlos III(que Dios guarde) dedicada al Escmo. señor Conde de Zavellà. Ciutat de Mallorca: Impresa al Reial Convent de Sant Domingo, 1706.
* Doctrina cristiana ab sa breu declaració per preguntas y respostas. Ciutat de Mallorca: Impresa a l'obrador de Pere Antoni Capó, 1732. (Es tracta de la traducció al català del catecisme castellà del jesuïta Gaspar Astete, va ser reeditat el 1746).

## Referències

* ↑ Capó Villalonga, Jaume. Història de Lloseta Vol. III, 1987. ISBN 84-404-0209-0.
# Collbaix

«Collbaix» té aquests significats:
# Cézia

Cézia és un municipi francès situat al departament del Jura i a la regió de Borgonya - Franc Comtat. L'any 2007 tenia 68 habitants.

## Demografia
### Població

El 2007 la població de fet de Cézia era de 68 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 30 eren l'habitatge principal de la família, 3 eren segones residències i 2 estaven desocupats. 34 eren cases i 1 era un apartament. Dels 30 habitatges principals, 26 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 3 tenien dues cambres, 5 en tenien tres, 8 en tenien quatre i 14 en tenien cinc o més. 26 habitatges disposaven pel capbaix d'una plaça de pàrquing. A 11 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cézia el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 8 |
| 0 | 40 a 44 | 0 |
| 8 | 35 a 39 | 8 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 42 persones, 30 eren actives i 12 eren inactives. De les 30 persones actives 27 estaven ocupades (14 homes i 13 dones) i 3 estaven aturades (2 homes i 1 dona). De les 12 persones inactives 4 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Cézia hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Cézia a l'INSEE.
* Évolution et structure de la population Fitxa amb el detall de dades de Cézia a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# El cumple de la abuela

El cumple de la abuela és una pel·lícula mexicana de comèdia romàntica del 2015 escrita i dirigida per Javier Colinas. La pel·lícula és protagonitzada per Susana Alexander, César Giraldo i Luis Arrieta en els papers principals.
La pel·lícula es va estrenar al Chicago Latino Film Festival de 2015. Es va estrenar posteriorment a Mèxic l'1 de gener de 2016 i va rebre crítiques diverses. També es va transmetre a Netflix el 20 de desembre de 2016, però va ser eliminada per la plataforma el desembre de 2017. La seva seqüela, La boda de la abuela, es va publicar el 2019 i va generar crítiques mixtes.

## Sinopsi

Una família disfuncional viatja fins a Cuernavaca per celebrar l'aniversari de l'àvia Abuela (Susana Alexander) i totes les salutacions s'esvaeixen quan el pare apareix amb la seva nova esposa.

## Repartiment

* Susana Alexander - Abuela
* Cesar Giraldo - Julio
* Luis Arrieta - Daniel
* Luis Ernesto Franco - Sebastián
* Antonio Gaona - Juan Pablo
* Martha Claudia Moreno - Natalia
* Paola Núñez - Andrea
* Renata Notni - Julieta
* Marimar Vega - Ana
* Tiaré Scanda - Diana
* Macaria - Aurora
* Rodrigo Murray - Gerardo
* Elba Jiménez - Gema Rubí

## Referències

* ↑ SensaCine.com.mx. El cumple de la abuela.
* ↑ «31st Chicago Latino Film Festival Features Films Perfect For Grown Ups». AARP States, 10-04-2015. [Consulta: 23 maig 2020].
* ↑ «Festival de Cine Latino de Chicago 2015: Susana Alexander festeja con 'El cumple de la abuela'». chicagotribune.com. [Consulta: 23 maig 2020].
* ↑ Película: El cumple de la abuela (en castellà).
* ↑ «La boda de la abuela – Crítica» (en castellà), 11-10-2019.

## Enllaços externs

* Tràiler de la pel·lícula a YouTube